《过华山》
明代·陈玄

我家远在南海头，朝夕相见惟罗浮。等闲采药逢云母，几度寻真到石楼。

客路俄经华阴县，太华三峰望中现。不见花开玉井莲，空看泉泻冰崖练。

闻道希夷睡正酣，满山松桂锁云岚。欲访神仙问丹诀，云深无处觅鸾骖。

作者简介：陈玄，原名默甫。东莞人。明太祖洪武四年（一三七一）进士，官陕西岐山县丞。事见清道光《广东通志》卷六八。